ΚΑΝΟΝΙΣΜΟΣ (ΕΟΚ) αριθ. 1469/68 ΤΗΣ ΕΠΙΤΡΟΠΗΣ της 23ης Σεπτεμβρίου 1968 περί τροποποιήσεως των κανονισμών αριθ. 282/67/ΕΟΚ, 284/67/ΕΟΚ και (ΕΟΚ) 911/68 "περί των ελαιούχων σπόρων"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό αριθ. 136/66/ΕΟΚ(1) του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών, και ιδίως το άρθρο 26 παράγραφος 3 και το άρθρο 27 παράγραφος 5,

τον κανονισμό αριθ. 162/66/ΕΟΚ του Συμβουλίου της 27ης Οκτωβρίου 1966 περί των συναλλαγών λιπαρών ουσιών μεταξύ της Κοινότητος και της Ελλάδος(2), και ιδίως το άρθρο 8,

τον κανονισμό αριθ. 142/67/ΕΟΚ(3) του Συμβουλίου της 21ης Ιουνίου 1967 περί των επιστροφών κατά την εξαγωγή των κραμβοσπόρων, γογγυλοσπόρων και ηλιανθοσπόρων και ιδίως το άρθρο 6,

Εκτιμώντας:

ότι το άρθρο 4 του κανονισμού αριθ. 282/67/ΕΟΚ (4) της Επιτροπής της 11ης Ιουλίου 1967 περί των λεπτομερειών παρεμβάσεως για τους ελαιούχους σπόρους, όπως τροποποιήθηκε από τον κανονισμό (ΕΟΚ) αριθ. 919/68, προβλέπει τη λήψη των δειγμάτων ως και τον προσδιορισμό της περιεκτικότητος των σπόρων σε έλαιο, υγρασία και ξένα σώματα, ότι οι εν λόγω εργασίες, εξαιρέσει του προσδιορισμού της περιεκτικότητας σε έλαιο, προβλέπονται επίσης από το άρθρο 2 του κανονισμού αριθ. 284/67/ΕΟΚ (5) της Επιτροπής της 11ης Ιουλίου 1967 περί ορισμένων λεπτομερειών για την εφαρμογή των επιστροφών κατά την εξαγωγή των ελαιούχων σπόρων, όπως τροποποιήθηκε από τον κανονισμό (ΕΟΚ) αριθ. 862/68(6) και από το άρθρο 17 του κανονισμού (ΕΟΚ) αριθ. 911/68(7) της Επιτροπής της 5ης Ιουλίου 1968 περί ορισμένων λεπτομερειών που αφορούν την ενίσχυση για τους ελαιούχους σπόρους-

ότι η πείρα που αποκτήθηκε έχει αποδείξει ότι για να προσδιορισθεί η περιεκτικότητα των σπόρων σε έλαιο, σε ξένα σώματα και σε υγρασία, ενδείκνυται η αναγωγή των δειγμάτων για το εργαστήριο σε δείγματα για ανάλυση-

ότι για να εξασφαλισθεί ομοιόμορφη εφαρμογή στα Κράτη μέλη του καθεστώτος επιστροφών, παρεμβάσεων και ενισχύσεων για τους ελαιούχους σπόρους, ενδείκνυται, στο εξής, να χρησιμοποιείται ενιαία μέθοδος στην Κοινότητα για τη λήψη και την αναγωγή των δειγμάτων και για τον προσδιορισμό της περιεκτικότητας των σπόρων σε έλαιο, σε ξένα σώματα και σε υγρασία-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το κείμενο του άρθρου 4 του κανονισμού αριθ. 282/67/ΕΟΚ αντικαθίσταται από το ακόλουθο κείμενο:

"Η λήψη των δειγμάτων, η αναγωγή των δειγμάτων για το εργαστήριο σε δείγματα για ανάλυση και ο προσδιορισμός της περιεκτικότητος σε έλαιο, σε ξένα σώματα και σε υγρασία πραγματοποιούνται σύμφωνα με μέθοδο ενιαία για ολόκληρη την Κοινότητα."

Άρθρο 2

Το παράρτημα II του κανονισμού αριθ. 282/67/ΕΟΚ καταργείται.

Άρθρο 3

Το κείμενο του άρθρου 2 του κανονισμού αριθ. 284/67/ΕΟΚ αντικαθίσταται από το ακόλουθο κείμενο:

"Η λήψη των δειγμάτων, η αναγωγή των δειγμάτων για το εργαστήριο σε δείγματα για ανάλυση και ο προσδιορισμός της περιεκτικότητος σε ξένα σώματα και σε υγρασία πραγματοποιούνται σύμφωνα με μέθοδο ενιαία για ολόκληρη την Κοινότητα."

Άρθρο 4

Το κείμενο του άρθρου 17 του κανονισμού (ΕΟΚ) αριθ. 911/68 αντικαθίσταται από το ακόλουθο κείμενο:

"Η λήψη των δειγμάτων, η αναγωγή των δειγμάτων για το εργαστήριο σε δείγματα για ανάλυση και ο προσδιορισμός της περιεκτικότητος σε ξένα σώματα και σε υγρασία πραγματοποιούνται σύμφωνα με μέθοδο ενιαία για ολόκληρη την Κοινότητα."

Άρθρο 5

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 23 Σεπτεμβρίου 1968.

Για την Επιτροπή

Ο Πρόεδρος

Jean REY

(1) ΕΕ αριθ. 172 της 30.9.1966, σ. 3025/66.

(2) ΕΕ αριθ. 197 της 29.10.1966, σ. 3393/66.

(3) ΕΕ αριθ. 125 της 26.6.1967, σ. 2461/67.

(4) ΕΕ αριθ. 151 της 13.7.1967, σ. 1.

(5) ΕΕ αριθ. 151 της 13.7.1967, σ. 6.

(6) ΕΕ αριθ. Ν 152 της 1.7.1968, σ. 26.

(7) ΕΕ αριθ. Ν 158 της 6.7.1968, σ. 8.